Ir-Regolament tal-Kummissjoni (KE) Nru 1843/2003
tas-17 ta’ Ottubru 2003
li jiffissa l-perċentaġġi tad-deprezzament li għandhom ikunu applikati meta l-prodotti agrikoli jinbiegħu fi kwantitajiet kbar matul is-sena finanzjarja 2004
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KEE) Nru 1883/78 tat-2 ta’ Awissu 1978 li jippreskrivi r-regoli ġenerali għall-iffinanzjament ta’ l-interventi mit-Taqsima Garanziji tal-Fond Ewropew għall-Gwida u l-Garanzija Agrikoli [1], kif emendat l-aħħar bir-Regolament (KE) Nru 1259/96 [2], u l-aktar it-tieni sentenza ta’ l-Artiklu 8(1) miġjuba fih,
Billi:
(1) Skond l-Artiklu 8 tar-Regolamenti (KEE) Nru 1883/78, id-deprezzament tal-prodotti agrikoli maħżuna f’imħażen pubbliċi għandu jsir meta dawn jinbiegħu fi kwantitajiet kbar. Il-perċentaġġ tad-deprezzament m’għandux ikun aktar mid-differenza ta’ bejn il-prezz tax-xiri fi kwantitajiet kbar u dak mistenni mid-disponiment għal kull wieħed minn dawn il-prodotti.
(2) Skond l-Artiklu 8(3) tar-Regolament (KEE) Nru 1883/78, il-Kummissjoni tista’ tirrestrinġi d-deprezzament fiż-żmien tax-xiri għal proporzjon ta’ dan il-perċentaġġ ta’ deprezzament, iżda dan il-proporzjon jista’ ma jkunx inqas minn 70 % tad-deprezzament totali. Il-koeffiċjenti għandhom ikunu ffissati għal ċerti prodotti għas-sena finanzjarja 2004, li dawn għandhom ikunu applikati mill-aġenziji ta’ intervent għall-valuri tax-xiri fi kwantitajiet kbar ta’ kull xahar ta’ dawk il-prodotti, u dan biex l-aġenziji jkunu jistgħu jistabbilixxu l-ammonti tad-deprezzament.
(3) Il-miżuri msemmija f’dan ir-Regolament huma fi qbil ma’ l-opinjoni tal-Kumitat tal-GFGGA,
ADOTTAT DAN IR-REGOLAMENT:
L- Artiklu 1
1. Dwar il-prodotti li jidhru fl-Anness li nxtraw fi kwantitajiet kbar b’intervent pubbliku, u li kienu nħażnu jew ittieħdu mill-aġenziji ta’ intervent bejn l-1 ta’ Ottubru 2003 u t-30 ta’ Settembru 2004, l-awtoritajiet għandhom jiddeprezzaw l-valur tagħhom biex jagħmlu tajjeb għad-differenza bejn il-prezzijiet tax-xiri għall-ħażna u l-prezzijiet mistennija tal-bejgħ tal-prodotti relevanti.
2. Biex ikunu ffissati l-ammonti tad-deprezzament, l-aġenziji ta’ intervent għandhom jgħoddu għall-valuri tal-prodotti mibjugħa fi kwantitajiet kbar ta’ kull xahar il-koeffiċjenti stabbiliti fl-Anness.
3. L-ammonti tan-nefqa stabbiliti b’dan il-mod għandhom ikunu nnotifikati lill-Kummissjoni taħt id-dikjarazzjonijiet stabbiliti skond ir-Regolament tal-Kummissjoni (KE) Nru 296/96 [3].
L- Artiklu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan għanu jkun jgħodd mill-1 ta’ Ottubru 2003.
Dan ir-Regolament għandu jorbot fil-kumplessità tiegħu u japplika direttament fl-Istati Membri kollha.
Magħmul fi Brussel, fis-17 ta’ Ottubru 2003.